ΓΡΑΠΤΗ ΕΡΩΤΗΣΗ E-2339/99

υποβολή: Alexandros Alavanos (GUE/NGL) προς την Επιτροπή

(13 Δεκεμβρίου 1999)

Θέμα: Ο Ελληνικός Νηογνώμονας

Ύστερα από έλεγχο της αρμόδιας επιτροπής της Ευρωπαϊκής Ένωσης, αναγνωρίσθηκε ο Ελληνικός Νηογνώμονας ως οργανισμός επιθεώρησης και εξέτασης πλοίων μόνο για την Ελλάδα και για τρία χρόνια, επειδή πληρούσε τα ποιοτικά μόνο κριτήρια της οδηγίας 94/57/ΕΚ(1) σχετικά με τους κοινούς κανόνες και πρότυπα για τους οργανισμούς επιθεώρησης και εξέτασης πλοίων.

Μπορεί να μας πληροφορήσει η Επιτροπή για τα αποτελέσματα του ελέγχου στον Ελληνικό Νηογνώμονα; Θεωρεί ικανοποιητικά τα αποτελέσματα του ποιοτικού ελέγχου; Ποιες οι ελλείψεις όσον αφορά τα ποσοτικά κριτήρια; Έχουν περιέλθειπόψιν της καταγγελίες σε βάρος του Ελληνικού Νηογνώμονα; Ποιες συνολικές παρατηρήσεις έχει να κάνει;

(1) ΕΕ L 319 της 12.12.1994, σελ. 20.

Απάντηση της κας de Palacio εξ ονόματος της Επιτροπής

(25 Ιανουαρίου 2000)

Η αξιολόγηση του Ελληνικού Νηογνώμονα είχε διενεργηθεί από τις 17 έως τις 20 Μαρτίου 1997, προκειμένου να εξεταστεί αν ο ελληνικός νηογνώμονας πληρούσε τα κριτήρια που ορίζονται στο παράρτημα της οδηγίας 94/57/ΕΚ του Συμβουλίου της 22ας Νοεμβρίου 1994 σχετικά με κοινούς κανόνες και πρότυπα για τους οργανισμούς επιθεώρησης και εξέτασης πλοίων, καθώς και για τις συναφείς δραστηριότητες των ναυτικών αρχών. Όπως προέκυψε από την αξιολόγηση, ο Ελληνικός Νηογνώμονας δεν πληρούσε τα επονομαζόμενα ποιοτικά κριτήρια (1000 ωκεανοπόρα πλοία άνω των 100 κόρων χωρητικότητας/κχ και 100 επιθεωρητές αποκλειστικής απασχόλησης). Όσον αφορά τα ποιοτικά κριτήρια, προέκυψε από την αξιολόγηση ότι ο ελληνικός οργανισμός τα πληρούσε με εξαίρεση ορισμένα σημεία μη συμμόρφωσης, τα οποία η Επιτροπή ζήτησε από το Ελληνικό Νηογνώμονα να τα αποκαταστήσει. Ο Ελληνικός Νηογνώμονας εφάρμοσε όλες τις συστάσεις της Επιτροπής αμέσως μετά την αξιολόγηση. Κατά συνέπεια, η Επιτροπή διαπίστωσε με ικανοποίηση ότι ο Ελληνικός Νηογνώμονας πληρούσε τα ποιοτικά κριτήρια.

Κατά τη διάρκεια της επιθεώρησης, ο Ελληνικός Νηογνώμονας περιλάμβανε μόνο 941 ωκεανοπόρα πλοία άνω των 100 κχ και 60 επιθεωρητές αποκλειστικής απασχόλησης. Παρόλο που, σύμφωνα με άλλη μέθοδοπολογισμού, η οποία προτάθηκε από τον Ελληνικό Νηογνώμονα, οι επιθεωρητές αποκλειστικής απασχόλησης ήταν 86, ο αριθμός αυτός εξακολουθούσε να μην ανταποκρίνεται στους 100 επιθεωρητές αποκλειστικής απασχόλησης που απαιτούσε η οδηγία.

Το Μάρτιο του 1997, κατατέθηκε στην Επιτροπή καταγγελία, σύμφωνα με την οποία ο Ελληνικός Νηογνώμονας δεν πληρούσε ορισμένα κριτήρια της οδηγίας. Τα σημεία μη συμμόρφωσης, τα οποία αναφέρθηκαν στην καταγγελία, συνέπιπταν σε μεγάλο βαθμό με τα σημεία μη συμμόρφωσης, τα οποία παρατηρήθηκαν κατά την αξιολόγηση που διενήργησε η Επιτροπή. Όπως προαναφέρθηκε, όλα τα σημεία μη συμμόρφωσης αποκαταστάθηκαν από τον Ελληνικό Νηογνώμονα αμέσως μετά την αξιολόγηση και, κατά συνέπεια, η Επιτροπή αποφάσισε να κλείσει το φάκελο της καταγγελίας.

Στις 22 Απριλίου 1998, δυνάμει του άρθρου 4 παράγραφος 3, ο Ελληνικός Νηογνώμονας αναγνωρίστηκε για τριετή περίοδο, κατά τη διάρκεια της οποίας θα μπορεί να εργάζεται μόνο για λογαριασμό των ελληνικών αρχών. Σήμερα, ο Ελληνικός Νηογνώμονας παρακολουθείται και θα συνεχίσει να παρακολουθείται από επιτροπή, η οποία συστάθηκε δυνάμει της οδηγίας, προκειμένου να ληφθεί τελική απόφαση σχετικά με την πλήρη αναγνώρισή του.

Όλοι οι νηογνώμονες που είναι αναγνωρισμένοι σε κοινοτικό επίπεδο βρίσκονταιπό συνεχή παρακολούθηση από την εν λόγω επιτροπή, προκείμενου να διασφαλιστεί ότι διατηρούνψηλά ποιοτικά πρότυπα.